เรื่องร้องเรียน: มีการก่อสร้างขนาดใหญ่(ไม่ทราบก่อสร้างอะไร) แต่มีการใช้เครื่องปั่นไฟดีเซล*ขนาดใหญ่ ซึ่งตั้งเครื่องไว้บริเวณใกล้บ้านและชุมชน จึงทำให้มีกลิ่นเหม็นตลอดทั้งวัน คนในบ้านมีอาการมึนงง มีคนสูงอายุอยู่บ้านด้วย มีการขุดเจาะอย่างแรงจนทำให้รู้สึกสั่นสะเทือนไป 2-3หลัง      ขณะแจ้งผู้แจ้งอยู่หมู่บ้านจรัญวิลล่า3 ซอยจรัญสนิทวงศ์37 และโครงการอยู่เลียบทางรถไฟ เส้นทางไม่เชื่อมกันเนื่องจากเป็นหมู่บ้านแต่อยู่ข้างกันมีเพียงซอยเล็กๆกั้นค่ะ      เบื้องต้นรบกวนขอให้ย้ายหรือยุติการใช้เครื่องปั่นไฟดีเซลก่อนเลยค่ะ อันตรายและเป็นปัญหามากๆ
การดำเนินการของเจ้าหน้าที่: จากเรื่องร้องเรียนดังกล่าว สำนักงานจัดการคุณภาพน้ำ ผู้รับผิดชอบโครงการก่อสร้างระบบรวบรวมน้ำเสีย และระบบบำบัดน้ำเสียธนบุรี สัญญาที่ 1 งานก่อสร้างระบบบำบัดน้ำเสียธนบุรี และสวนสาธารณะ (ผู้รับจ้าง บริษัท ช.การช่าง จำกัด (มหาชน)) แก้ปัญหาดังนี้ 1.ลงพื้นที่ประชาสัมพันธ์โครงการก่อสร้างและชี้แจงแนวทางแก้ไขเรื่องร้องเรียนบริเวณพื้นที่ก่อสร้างบ้านพักคนงาน  2.ได้มีการทำรั้วทึบชั่วคราว สูงประมาณ 6 เมตร โดยรอบแล้ว ทำให้ลดผลกระทบในเรื่องดังกล่าวได้ จึงเรียนมาเพื่อโปรดทราบและขอภัยในความไม่สะดวกมา ณ โอกาสนี้
ความเห็นของผู้แจ้ง: ขอบคุณเจ้าหน้าที่ทุกท่านที่ประสานงานและให้ความช่วยเหลือได้รวดเร็วดีมากค่ะ
พื้นที่: แขวงบางขุนศรี เขตบางกอกน้อย กรุงเทพมหานคร